26 



langt fra nævnte Tilholdssted. Af Ekspeditionens Nordrejsende 

 blev Arten ikke set. I det paa Sniaasøer, Damme og mindre 

 Elve saa rige Landskab Nord og Øst for Lakseelven og Hval- 

 rosodde fandt jeg i August 1906 mange Steder efterladte Fjer og 

 Ekskrementer af Bramgæs. Der blev her 25 og 27 August set 

 henholdsvis 7 og 2 Gæs. I Landet lidt længere mod Vest i 

 Nærheden af F'jældpartiet Trekroner fandt jeg 23 Maj 1907 ved 

 de græsbevoksede Bredder af en større Sø — »Gaasesø« — tal- 

 rige fjorgamle Efterladenskaber af Bramgæs. De ferske Vande 

 var endnu fuldstændigt dækkede af Is, og store Snemasser 

 skjulte næsten overalt Jorden. 



Det undrede mig derfor ikke lidt, da jeg ved Midnatstid saa 

 en Bramgaas komme trækkende Syd fra og skræppende dale 

 ned paa Snemarkerne et Par Kilometer N. for Søen. 



Den 11 Juni saa og skød jeg ved en ubetydelig og kun delvis 

 aaben Ferskvandsdam mellem Grushøjene paa Stormkap en en- 

 ligt gaaende gammel Han. Denne Gaas var saa lidt sky, at den, 

 efter at jeg een Gang havde skudt fejl til den, rolig blev gaaende 

 paa Bredden af Dammen. I dens Mave fandtes kun Plantelev- 

 ninger, især vissent Græs. 



Den 7 August saa jeg ved Lakseelvens Munding 15 Bramgæs, 

 der gik og afnappede det fine Græs langs Bredden. Disse Gæs 

 var overmaade sky. En Mængde blege og afslidte Fjer, som de 

 efterlod paa Stedet, røbede, at de var i Fældning. 



Den 15 August traf jeg ved Gaasesøens vestre, stejle Brink 

 op imod Trekroner 2 Bramgæs, der ved min Ankomst gik paa 

 de ud imod Søen liggende lave med frodige Polarpil og anden 

 Vegetation bevoksede Klipper. Gæssene var i stærk Fældning 

 og næppe i Besiddelse af fuld Flyveevne, hvorfor de hurtigst 

 søgte ned til Søen, hvor de blev skudte. Det var gamle Fugle, 

 Han og Hun. Maver og Spiserør var fyldte med Stængelstykker, 

 Blade og Rakler af Polarpil, Frø af forskellige Planter samt 

 fint Græs. 



Omtrent samtidig var en større Flok Bramgæs (ca. 50 Stk.) 

 set i Kæret N. for Skibshavnen. Foruroligede og jagede af de 

 ved Skibet værende Slædehunde forlod Gæssene snart Stedet. 



Den 8 og 9 Juni 1908 fik jeg først Lejlighed til at iagttage 

 Bramgæssene paa deres egentlige Yngledomæne. I et afsides 

 liggende Kær- og Moseparti dybt inde i Landet Nord for den 

 ved sin Størrelse og storslaaede Omgivelser imponerende Sælsø, 



